Shqipëri: Zyrtarë të lartë të rendit akuzojnë njeri tjetrin
Simbolet partiake vazhdojnë të mbeten shkak përplasjesh mes mbështetësve të kampeve politike edhe ne kete fushate elektorale
Në Shqipëri incidentet e së dielës në afërsi të Tiranës mes mbështetësve demokratë dhe atyre socialistë kanë provokuar përplasje mes policisë dhe drejtuesve të ministrisë së Brendshme. Komandanti i forcave speciale Shemsi Premci ka denoncuar sot në Prokurori zëvendës ministrin e brendshëm Avenir Peka se i ka kërkuar të ndërhyjë në kundërshtim me ligjin duke e kërcënuar dhe ofenduar. Ndërkohë Ministria e Brendshme njoftoi sot se zv.ministri Avenir Peka akuzoi në prokurori për shpifje komandantin e forcave speciale Shemsi Premçi. Në një njoftim për shtypin Ministria e Brendshme thekson se ajo nuk do të lejojë keqpërdorimin e Policisë së Shtetit dhe u bën thirrje forcave politike të qëndrojnë larg përpjekjes për të instrumentalizuar politikisht struktura apo efektivë të Policisë së Shtetit. Menjëherë ka reaguar Partia Socialiste e cila ka kërkuar dorëheqjen ose shkarkimin e zëvendësministrit Peka. Simbolet partiake vazhdojnë të mbeten një shkas për nxitjen e përplasjeve mes mbështetësve të kampeve politike edhe ne kete fushate elektorale. Dy incidente u shënuan sërish dje. Në Kashar dy vëllezër u goditën, pasi sipas policisë, u ishte kërkuar që të hiqnin flamujt e Partisë Demokratike nga lokali i tyre. Në zonën e Bathores, në Kamëz, dy makina që mbanin flamujt e Partisë Socialiste u qëlluan me gurë dhe shkopinj duke provokuar ndezjen e gjakrave mes mbështetësve të të dy palëve. Policia u detyrua të ndërhyjë për të evituar një përplasje të mëtejshme. Por ky incident i fundit ka shkaktuar edhe një përplasje mes policisë dhe drejtuesve të ministrisë së Brendshme. Drejtori i forcave speciale Shemsi Premci ka akuzuar zëvendësministrin Avenir Peka, ministër në detyrë pas dorëheqjes së zotit Lulëzim Basha, se i ka kërkuar në mënyrë të paligjshme të ndërhyjë në Bathore me trupat e tij. Zoti Premci dorëzoi sot një denoncim në Prokurori ndaj zëvendësministrit Peka: Menjëherë pas kësaj ka reguar Partia Socialiste e cila ka kërkuar dorëheqjen ose shkarkimin e zëvendës ministrit Peka. tha përfaqësuesi i PS, Namik Dokle. Policia njoftoi sot se ka arrestuar personin që provokoi incidentin në Bathore, ndërkohë që janë proceduar penalisht për bllokim rruge edhe 10 shtetas të tjerë. Po ashtu janë ndaluar tre personat që qëlluan vëllezërit në Kashar dhe janë shpallur në kërkim edhe 4 të tjerë.